Blaze7451/Wiki-th-20250601 huggingface dataset:
คาวาคามิ บันไซ

คาวาคามิ บันไซ (Kawakami Bansai) เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ

**ข้อมูลตัวละคร**
คาวาคามิ บันไซเป็นนักดาบที่แข็งแกร่งที่สุดคนหนึ่งในกองทหารอสุรา อยู่ในฐานะมือขวาของทากาสุงิ ได้รับฉายาว่าจอมพิฆาตคน เป็นคนที่มีความชื่นชอบในเสียงดนตรี และชอบใส่หูฟังตลอดเวลา  มีเครื่องสายเป็นเครื่องดนตรีประจำตัวที่จะพกติดตัว ซึ่งสามารถใช้แทนอาวุธโดยการใช้สายในการเกี่ยวเพื่อบาดเนื้อคู่ต่อสู้ นอกจากนี้เขายังซ่อนดาบไว้ในเครื่องสายอีกด้วย
บันไซเรียกกินโทกิว่า "ชิโร่ยาฉะ(ปีศาจสีขาว)"ตามที่ทากาสุงิเรียก และแทบไม่เคยเรียกกินโทกิด้วยชื่อจริงๆ ได้แต่พูดว่า "ชิโร่ยาฉะบอกฉันว่า..."เสมอ
คาวาคามินอกจากมีความสามารถในเชิงดาบ ยังมีความสามารถในการประพันธ์บทเพลง เบื้องหน้าของบันไซเป็นนักแต่งเพลงที่ใช้ชื่อว่าซึมโพ (Tsunpo) โดยมักจะแต่งเพลงให้เทราคาโตะ ซือเป็นคนร้อง

**ชื่อของคางาคามิ**
ชื่อ คาวาคามิ บันไซ มีที่มาจากชื่อของ คาวาคามิ เกนไซ หนึ่งในสี่ยอดนักฆ่าในยุคบาคามัตสึ

**การปรากฏตัวบนปก**
คาวาคามิปรากฏตัวบนหน้าปกของหนังสือการ์ตูนกินทามะ เล่มที่ 19 และยังปรากฏตัวบนสันปกของหนังสือการ์ตูนกินทามะเล่มที่ 20

**อ้างอิง**

**ดูเพิ่ม**
 กินทามะ
หมวดหมู่:กินทามะ
หมวดหมู่:ตัวละครในกินทามะ
หมวดหมู่:ตัวละครที่เป็นซามูไร
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
คิจิมะ มาทาโกะ

คิจิมะ มาทาโกะ (Kijima Matako) เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ

**ข้อมูลตัวละคร**
คิจิมะ มาทาโกะ มือปืนแห่งกองทหารอสุรา เป็นสมาชิกหญิงเพียงคนเดียวในกองทหารอสุรา มีฉายาว่า กระสุนปืนแดง (Akai Dangan) มีความสามารถในการใช้ปืนคู่ มีความจงรักภักดีต่อทากาสุงิเป็นอย่างสูงและแอบมีใจให้ทากาสุงิอยู่ด้วย  แต่มักจะเถียงกับทาเคจิ เฮนเพตะ ที่เป็นเสนาธิการของกองทหารอสุรา ปกติคิจิมะเรียกทาเคจิว่ารุ่นพี่ แต่ก็เรียกเขาว่า โลลิค่อน เมื่อทาเคจิได้สั่งให้จับตัวคางุระที่มาสืบเรื่องราวบางอย่างบนเรือของทากาสุงิ แต่ไม่ได้สั่งให้ฆ่า

**ชื่อของคางาคามิ**
ชื่อ คิจิมะ มาทาโกะ มีที่มาจากชื่อของ คิจิมะ มาทาเบะ

**การปรากฏตัวบนปก**
คาวาคามิปรากฏตัวบนหน้าปกของหนังสือการ์ตูนกินทามะ เล่มที่ 24 และยังปรากฏตัวบนสันปกของหนังสือการ์ตูนกินทามะเล่มที่ 25

**อ้างอิง**

**ดูเพิ่ม**
 กินทามะ
หมวดหมู่:กินทามะ
หมวดหมู่:ตัวละครในกินทามะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครหญิงในอนิเมะและมังงะ
หมวดหมู่:สัตว์เลื้อยคลานที่เป็นสัตว์เลี้ยง

ภาพ:Chlamydosaurus kingii2.jpg|thumb|150px|กิ้งก่าแผงคอ (Chlamydosaurus kingii)
หมวดหมู่:สัตว์เลี้ยง
หมวดหมู่:สัตว์เลื้อยคลาน
หมวดหมู่นี้รวบรวมสัตว์เลื้อยคลานที่นิยมเลี้ยงเป็นสัตว์เลี้ยง
จงเจต วัชรานันท์

นาวาอากาศเอก จงเจต วัชรานันท์  (ชื่อเล่น: โน้ต ) ผู้อำนวยการกองพัฒนาระบบการบริหารทรัพยากรบุคคล กรมกำลังพลทหาร กองบัญชาการกองทัพไทย รองโฆษกกองบัญชาการกองทัพไทย เป็นนักแสดงชาวไทย เป็นที่รู้จักในการรับบทเป็น นัดจินหน่อง หรือ พระสังขทัต ในภาพยนตร์ตำนานสมเด็จพระนเรศวรมหาราช

**ประวัติ**
จงเจต วัชรานันท์  (ชื่อเล่น: โน้ต ) เกิดเมื่อวันที่ 1 เมษายน พ.ศ. 2518 เป็นนักแสดงชาวไทย มีพี่น้องทั้งหมด 3 คน เป็นคนกลาง จบการศึกษาระดับประถมศึกษา จากโรงเรียนสมิทธิโชติ ระดับมัธยมศึกษา จากโรงเรียนสตรีวิทยา 2 จากนั้นเข้าศึกษาต่อในโรงเรียนเตรียมทหาร รุ่น 34 (ตท.34) รุ่นเดียวกับพลตรี วันชนะ สวัสดี สำเร็จการศึกษาวิศวกรรมศาสตร์บัณฑิต สาขาวิศวกรรมศาสตร์อากาศยานและการบิน จาก โรงเรียนนายเรืออากาศ รุ่น 41 หลังจากนั้นเข้าศึกษาต่อจนสำเร็จการศึกษาระดับปริญญาโท ศิลปศาสตร์มหาบัณฑิต มหาวิทยาลัยรามคำแหง
ด้านชีวิตครอบครัว จงเจต วัชรานันท์ แต่งงานกับ เกรซ มหาดำรงค์กุล เมื่อ 26 มกราคม 2555 โดยพบรักในกองถ่ายภาพยนตร์ ตำนานสมเด็จพระนเรศวรมหาราช ทั้งสองมีบุตรสาวหนึ่งคนชื่อ จาติม  วัชรานันท์ ที่เกิดจากการอุ้มบุญเพราะทั้งสองมีบุตรยาก หลังทำกิฟต์มาแล้ว 12 ครั้งแต่ไม่ประสบความสำเร็จ เมื่อวันที่ 26 มีนาคม พ.ศ. 2561 เกรซได้คลอดลูกชายคนเล็กชื่อ จินต วัชรานันท์ 

**การงาน**
จงเจต วัชรานันท์ รับราชการทหารในตำแหน่ง รองหัวหน้าแผนก 2 กองข่าวกรองยุทธศาสตร์ กรมข่าวทหารอากาศ กองทัพอากาศไทย ปัจจุบันกำลังศึกษาอยู่ที่โรงเรียนเสนาธิการทหารอากาศ หลักสูตรนายทหารชั้นผู้บังคับฝูง รุ่นที่ 106 แสดงภาพยนตร์ตำนานสมเด็จพระนเรศวรมหาราช ภาค 3-4 และ เป็นพิธีกรรายการท่องเที่ยว "บันทึกท่องเที่ยว"
ผลงานละครเรื่องแรกคือ รักสุดฟ้า ล่าสุดโลก ผลงานสร้างชื่อ ภาพยนตร์ ตำนานสมเด็จพระนเรศวรมหาราช ภาค ๒ ประกาศอิสรภาพ โดยรับบท นัดจินหน่อง หรือ พระสังขทัต ปัจจุบันดำรงตำแหน่ง ผู้อำนวยการกองพัฒนาระบบการบริหารทรัพยากรบุคคล กรมกำลังพลหาร กองบัญชาการกองทัพไทย รองโฆษกกองบัญชาการกองทัพไทย

**ผลงาน**

**ภาพยนตร์**

**ละคร**

**ผลงานละครชุด**

**พรีเซนเตอร์**
 True (ปฏิทิน & Organizer ปี 2548)- ธนาคารกสิกรไทย (ไฟส่องมาที่คนใส่สูท ) - ไพโอเนียร์ - และ อื่นๆ

**โฆษณา**
 เตาแก๊สลัคกี้เฟลม- KFC (จะนัดขอเลิกแต่เห็นนางเอกปากเลอะ เลยคิดว่าเอาไว้ขอเลิกวันหลัง)- เทสโก้โลตัส ฉลอง 13 ปี

**พิธีกร**
 รายการ บันทึกท่องเที่ยว ช่อง 5- รายการ คาถาสร้างเงิน สทท. 11

**เครื่องราชอิสริยาภรณ์**
 2556

**อ้างอิง**

**แหล่งข้อมูลอื่น**
  โน้ต จงเจต วัชรานันท์ ที่ฐานข้อมูลภาพยนตร์และละครไทย-  กองทัพอากาศ date=2009-02-01 -  เว็บไซต์ตำนานสมเด็จพระนเรศวรมหาราชอย่างเป็นทางการ-  นเรศวรแฟนคลับ date=2010-07-28 -  รักดาราfix-attempted=yes 
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:ทหารอากาศชาวไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากโรงเรียนนายเรืออากาศนวมินทกษัตริยาธิราช
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
หมวดหมู่:บุคคลจากโรงเรียนเตรียมทหาร
หมวดหมู่:นักบินทหารชาวไทย
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ท.ม.
แร้งดำหิมาลัย

แร้งดำหิมาลัย (Black Vulture, European Black Vulture, Cinereous Vulture; Aegypius monachus) เป็นนกล่าเหยื่อจำพวกอีแร้งขนาดใหญ่ชนิดหนึ่ง เป็นนกเพียงชนิดเดียวที่อยู่ในสกุล Aegypius

**ลักษณะ**
ขนาดลำตัวยาวประมาณ 102-104 เซนติเมตร ความยาวปีกจากข้างหนึ่งไปอีกข้างหนึ่ง 2.9 - 3 เมตร น้ำหนักหนักได้ถึง 7-12.5 กิโลกรัม ถือเป็นอีแร้งที่ใหญ่ที่สุดที่พบได้ในทวีปเอเชีย ตัวผู้และตัวมีลักษณะเหมือนกัน ทั่วตัวมีขนสีดำ ตรงบริเวณหัวถึงคอมีขนน้อยหรือแทบจะไม่มีเลย บริเวณรอบ ๆ คอมีขนขึ้นฟูคล้ายพวงมาลัย นิ้วสีออกขาว ตัวที่ยังไม่โตเต็มวัยมีลำตัวด้านล่างสีน้ำตาลอ่อนกว่า

**การกระจายพันธุ์**
ไม่ใช่นกประจำถิ่นของไทย นอกจากอพยพย้ายถิ่นเข้ามาในช่วงฤดูหนาวของแต่ละปีเท่านั้น มีการกระจายพันธุ์ในทวีปยุโรปจนถึงภูมิภาคไซบีเรีย, เอเชียกลาง, จีน, อินเดีย

**พฤติกรรมและการขยายพันธุ์**
ชอบอยู่ในที่โล่งและชอบอยู่กันเป็นฝูงใหญ่ ชอบบินร่อนเป็นวงกลมในอากาศ หากินในเวลากลางวัน มีฤดูผสมพันธุ์ประมาณเดือนมีนาคม-เมษายน ทำรังตามยอดไม้สูง ๆ แถบภูเขา รังมีขนาดใหญ่ ทำด้วยกิ่งไม้ วางไข่ครั้งละ 1 ฟอง แต่ไม่มีรายงานการทำรังวางไข่ในประเทศไทย กินอาหารจำพวกซากสัตว์ต่าง ๆ โดยเฉพาะสัตว์ใหญ่ เช่น ม้า โค แพะ แกะ กวางหรือแอนทิโลป ในบางครั้งอาจจับสัตว์เลื้อยคลานหรือแมลงกินด้วยก็ได้

**สถานภาพปัจจุบัน**
เป็นนกอพยพมาประเทศไทยช่วงนอกฤดูผสมพันธุ์ หายากและมีปริมาณน้อยมาก เคยพบทางภาคเหนือ ตะวันออกเฉียงเหนือ ภาคกลาง และภาคตะวันออก จัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
เดือนพฤษภาคม ปี พ.ศ. 2550 มีข่าวปรากฏตามสื่อมวลชนว่า มีแร้งดำหิมาลัยตัวหนึ่ง อายุ 8 เดือน ได้รับบาดเจ็บตกลงมาที่จังหวัดจันทบุรี คาดว่าอพยพมาจากประเทศจีน หน่วยฟื้นฟูนกล่าเหยื่อเพื่อปล่อยคืนธรรมชาติ โรงพยาบาลสัตว์ คณะสัตวแพทยศาสตร์ มหาวิทยาลัยเกษตรศาสตร์ ได้พยาบาลและฟื้นฟูสุขสภาพ โดยตั้งชื่อให้ว่า "อนาคิน" แต่เมื่อได้ปล่อยไปแล้วโดยติดอุปกรณ์ติดตามดาวเทียมด้วยในวันที่ 10 เดือนพฤษภาคม พ.ศ. 2550 บนดอยลาง อำเภอแม่อาย จังหวัดเชียงใหม่ ปรากฏว่าอนาคินถูกยิงตกจนตายที่รัฐฉาน ประเทศพม่า 
ในประเทศไทย อีแร้งดำหิมาลัย เป็นนกอพยพหายาก จะอพยพเข้ามาในฤดูหนาวบางปี จำนวน 1-2 ตัวเท่านั้น โดยแร้งจะร่อนมากับลมหนาวตั้งแต่เดือนธันวาคม มีรายงานพบที่จังหวัดเชียงใหม่ เพชรบุรี นครราชสีมา ระยองและจันทบุรี 

**อ้างอิง**

**แหล่งข้อมูลอื่น**
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:แร้ง
พญาแร้ง

พญาแร้ง (Sarcogyps calvus) เป็นนกจำพวกอีแร้งชนิดหนึ่ง จัดเป็นอีแร้งขนาดใหญ่ และเป็นนกเพียงชนิดเดียวที่อยู่ในสกุล Sarcogyps

**ลักษณะ**
มีขนาดลำตัวโตเต็มที่ประมาณ 76–80 เซนติเมตร น้ำหนักประมาณ 3.5–6.3 กิโลกรัม ระยะระหว่างปลายปีก 2 ข้างกว้าง 1.99–2.6 เมตร ตัวผู้และตัวเมียมีลักษณะคล้ายกัน เมื่อโตเต็มที่หัวและคอเปลือยมีสีแดงถึงส้ม เท้ามีสีแดง ขนตามลำตัวสีดำ ปีกมีแถบสีขาว–เทาขน ที่หน้าอกและโคนขามีสีขาว ที่คอมีสีขาวขึ้นโดยรอบมองดูคล้ายสวมพวงมาลัย ตัวที่ยังไม่โตเต็มที่ ขนบริเวณหัวและอกมีสีขาว ปีกสีน้ำตาล

**การกระจายพันธุ์**
พบในทวีปเอเชีย พบมากในภูมิภาคเอเชียใต้, จีน, พม่า จนถึงภูมิภาคอินโดจีน สำหรับในประเทศไทยในอดีตพบอยู่เกือบทุกภาคยกเว้นภาคอีสานและภาคตะวันออก แต่ในปัจจุบันพบเห็นได้ยากมากแล้ว และไม่มีรายงานพบมานานกว่า 2 ทศวรรษ คาดว่าสูญพันธ์ไปจากประเทศไทยแล้ว หลังจากพญาแร้งฝูงสุดท้ายในเขตรักษาพันธุ์สัตว์ป่าห้วยขาแข้ง ตายจากยาฆ่าแมลงที่พรานล่าสัตว์ป่า ใช้เป็นยาเบื่อใส่ไว้ในซากเก้ง หวังจะว่าเบื่อเสือโคร่ง ในเดือนกุมภาพันธ์ พ.ศ. 2535 เหตุการณ์ครั้งนั้นทำให้พญาแร้งในป่าห้วยขาแข้ง ตายไปนับสิบตัว ทำให้พญาแร้งลดจำนวนลงและไม่พบในป่าห้วยขาแข้งอีกเลยในปัจจุบัน แต่ประเทศไทยกำลังมีโครงการเพาะขยายพันธ์พญาแร้งในกรงเลี้ยงเพื่อนำกับสู่ธรรมชาติของไทย ที่สวนสัตว์นครราชสีมา และสถานีเพาะเลี้ยงสัตว์ป่าห้วยขาแข้ง จังหวัดอุทัยธานี
ในอดีตมีพญาแร้งมีการกระจายพันธุ์ในกลุ่มประเทศเอเชียใต้และเอเชียตะวันออกเฉียงใต้ ในช่วงเวลาหลายสิบปีที่ผ่านมาพญาแร้งมีจำนวนลดลงมากในทั้ง 2 กลุ่มประเทศ ในประเทศเนปาลเป็นนกที่พบน้อย ประมาณ 200–400 ตัว มีการกระจายตัวทั่วไปในประเทศอินเดีย แต่มีแนวโน้มลดลงบางพื้นที่พบน้อยมากจนไม่พบเลย เช่น บางพื้นที่ในรัฐคุชราต และหลายรัฐทางตะวันออกเฉียงเหนือ พบปานกลางในพื้นที่ทางทิศตะวันตกของเชิงเขาหิมาลัย พบยากในประเทศบังกลาเทศ ภูฏาน พม่า ในลาว เดิมพบได้ทั่วไป ปัจจุบันพบเห็นเป็นครั้งคราวคาดว่าเป็นกลุ่มประชากรเดียวกับที่พบในกัมพูชา ในเวียดนาม เดิมพบมากในพื้นที่ภาคกลาง ปัจจุบันพบน้อยเป็นครั้งคราว คาดว่าเป็นกลุ่มประชากรเดียวกับที่พบในกัมพูชา ในกัมพูชา เดิมพบได้ทั่วไป ปัจจุบันพบได้น้อยและจำกัดพื้นที่เฉพาะทางตอนเหนือและตะวันออก ในมาเลเซีย เดิมพบมากในพื้นที่ทางภาคเหนือ ปัจจุบันไม่พบ พื้นที่จีนตอนใต้ไม่พบพญาแร้งตั้งแต่ช่วง พ.ศ. 2503–2512 ในประเทศไทยเข้าใกล้สถานภาพสูญพันธุ์

**พฤติกรรมและการขยายพันธุ์**
ไม่ชอบอยู่รวมกันเป็นฝูงใหญ่เหมือนอีแร้งชนิดอื่น ๆ แต่จะบินลงมากินซากสัตว์ตาย ก่อนอีแร้งชนิดอื่น ๆ ที่มีลำดับทางสังคมต่ำกว่า คือ อีแร้งเทาหลังขาว พญาแร้งหากินอยู่ตามที่โล่งแจ้ง โดยบินร่อนเป็นวงกลมบนท้องฟ้าระดับสูง มีสายตาไว สามารถร่อนกลางอากาศอยู่นานนับชั่วโมง โดยไม่ต้องกระพือปีกเลย กินซากสัตว์เน่าตายตามพื้นดิน โดยร่อนบินหาอาหารกลางอากาศ เมื่อพบจึงบินลงมาจิกกิน
มีฤดูผสมพันธุ์ในช่วงเดือนธันวาคม–เมษายน ทำรังด้วยกิ่งไม้ขัดสานกันอย่างไม่เป็นระเบียบ แล้วใช้ใบไม้รองพื้น มักทำรังอยู่บนต้นไม้ใหญ่ใกล้กับชุมชนของมนุษย์ วางไข่ครั้งละ 1 ฟอง ทั้งตัวผู้และตัวเมียต่างช่วยกันฟักไข่ และใช้รังเดิมวางไข่ในปีถัดไป

**สถานภาพปัจจุบัน**
เป็นนกประจำถิ่นของภูมิภาคเอเชียตะวันออกเฉียงใต้ที่หายากมากที่สุดชนิดหนึ่ง มีสถานภาพใกล้สูญพันธุ์ขั้นวิกฤติ ในประเทศไทยจัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535

**อ้างอิง**

**แหล่งข้อมูลอื่น**
หมวดหมู่:สัตว์ป่าคุ้มครอง
หมวดหมู่:นกที่พบในประเทศไทย
หมวดหมู่:แร้ง
หมวดหมู่:นกในประเทศปากีสถาน
หมวดหมู่:นกในประเทศอินเดีย
ชูวิทย์ พิทักษ์พรพัลลภ

ชูวิทย์ พิทักษ์พรพัลลภ หรือชื่อที่สื่อมวลชนนิยมเรียกว่า ชูวิทย์ กุ่ย  ผู้ช่วยรัฐมนตรีประจำกระทรวงมหาดไทย อดีตสมาชิกสภาผู้แทนราษฎรจังหวัดอุบลราชธานี เขต 7 สังกัดพรรคเพื่อไทย เจ้าของธุรกิจสวนเสือตระการ ประธานสโมสรฟุตบอลอุบล ไทเกอร์ และเขาเป็นอดีตแกนนำกลุ่มชักธงรบของแนวร่วมประชาธิปไตยต่อต้านเผด็จการแห่งชาติ ในจังหวัดอุบลราชธานี

**ประวัติ**
ชูวิทย์ เกิดเมื่อวันที่ 12 พฤศจิกายน พ.ศ. 2506 ที่อำเภอตระการพืชผล จังหวัดอุบลราชธานี เป็นบุตรนายคิมหมง นางเสี่ยมเค็ง แซ่เต็ง ด้านครอบครัวสมรสกับนางจันทนา พิทักษ์พรพัลลภ มีบุตร 2 คน ได้แก่นางสาวสุดารัตน์ พิทักษ์พรพัลลภ ปัจจุบันดำรงตำแหน่งเป็นสมาชิกสภาผู้แทนราษฎรจังหวัดอุบลราชธานี และนางสาวสุชาวดี พิทักษ์พรพัลลภ ปัจจุบันดำรงตำแหน่งเป็นกรรมการอื่นในคณะกรรมการองค์การตลาด
สำเร็จการศึกษาจากโรงเรียนอำนวยศิลป์ ระดับชั้นประกาศนียบัตรการศึกษาชั้นสูง (ป.กศ.สูง) วิชาเอกอุตสาหกรรมศิลป์ จากวิทยาลัยครูอุบลราชธานี ระดับปริญญาตรี และระดับปริญญาโท สาขาการบริหารการศึกษา จากมหาวิทยาลัยราชภัฏอุบลราชธานี

**การทำงาน**
เขาประกอบอาชีพธุรกิจส่วนตัว เจ้าของสวนเสือตระการ กระทั่งในปี พ.ศ. 2538 จึงได้เข้ามาสู่งานการเมืองเป็นสมาชิกสภาผู้แทนราษฎรจังหวัดอุบลราชธานี สังกัดพรรคประชาธิปัตย์ ต่อมาในปี พ.ศ. 2539 ได้ย้ายมาสังกัดพรรคความหวังใหม่ และในปี พ.ศ. 2544 ได้ย้ายมาสังกัดพรรคไทยรักไทย, พรรคพลังประชาชน และพรรคเพื่อไทย (ตามลำดับ)
เขาเคยดำรงตำแหน่งทางการเมืองหลายตำแหน่ง ได้แก่ ที่ปรึกษารัฐมนตรีว่าการกระทรวงมหาดไทย (เสนาะ เทียนทอง) ที่ปรึกษารัฐมนตรีว่าการกระทรวงเกษตรและสหกรณ์ (ชูชีพ หาญสวัสดิ์) รองประธานกรรมาธิการติดตามงบประมาณ ผู้ช่วยเลขานุการรัฐมนตรีว่าการกระทรวงเกษตรและสหกรณ์ (ทำหน้าที่เลขานุการ รัฐมนตรีช่วยว่าการกระทรวงเกษตรและสหกรณ์  ประพัฒน์ ปัญญาชาติรักษ์) และในปี พ.ศ. 2545 เลขานุการรัฐมนตรีช่วยว่าการกระทรวงทรัพยากรธรรมชาติและสิ่งแวดล้อม (ประพัฒน์ ปัญญาชาติรักษ์)
เขาได้รับแต่งตั้งเป็นประธานคณะกรรมาธิการการปกครองส่วนท้องถิ่นในสภาผู้แทนราษฎรไทย ชุดที่ 24
เขาเป็นหนึ่งในผู้ที่ศูนย์อำนวยการแก้ไขสถานการณ์ฉุกเฉินออกหมายเรียกเนื่องจากอาจมีส่วนรู้เห็นกับการเผาศาลากลางจังหวัดอุบลราชธานี เนื่องจากเป็นแกนนำของกลุ่มร่วมกับสุพล ฟองงาม แต่ท้ายที่สุดก็ได้มีการตัดสินคดีลงโทษผู้กระทำผิดตามกฎหมาย โดยมิได้เกี่ยวข้องกับเขาแต่อย่างใด

**เครื่องราชอิสริยาภรณ์**

**อ้างอิง**
หมวดหมู่:ชาวไทยเชื้อสายแต้จิ๋ว
หมวดหมู่:บุคคลจากอำเภอตระการพืชผล
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากมหาวิทยาลัยราชภัฏอุบลราชธานี
แท่นเทศน์ของโบสถ์ซันตันเดรอา

แท่นเทศน์ของโบสถ์ซันตันเดรอา (Pulpit of St. Andrew) เป็นงานประติมากรรมแท่นเทศน์ชิ้นเอกที่สร้างโดยโจวันนี ปีซาโน ประติมากรคนสำคัญชาวอิตาลี ในปี ค.ศ. 1301 ตั้งอยู่ที่โบสถ์ซันตันเดรอา เมืองปิสโตยา ประเทศอิตาลี
งานชิ้นนี้มักจะได้รับการเปรียบเทียบกับแท่นเทศน์ที่แกะสลักโดยนีโกลา ปีซาโน บิดาของโจวันนีเอง ภายในหอล้างบาป เมืองปิซา และที่มหาวิหารซีเอนา ตามคำจารึกที่อยู่บนโค้งเหนือแท่นเทศน์กล่าวกันว่าเป็นงานที่ว่าจ้างโดยอาร์โนลโดและเหรัญญิกอันเดรอา วิเทลลี และ ทิโน ดี วิทาลเล เพื่อเป็นการเฉลิมฉลองเนื่องในโอกาสที่โจวันนี “มีความสามารถเหนือความรู้ความสามารถของบิดา” จากผลงานที่สร้าง
ลักษณะโครงสร้างของแท่นเทศน์คล้ายคลึงกับแท่นเทศน์ที่ปิซา เป็นทรงหกเหลี่ยมบนเสาเจ็ดต้น ต้นที่เจ็ดอยู่กลางแท่น เสาสองเสารองรับด้วยสิงโต และอีกเสาหนึ่งโดยแอตลาส ขณะที่เสากลางตั้งอยู่บนกริฟฟอนที่มีปีกสามปีก เสาที่เหลือไม่มีการตกแต่ง ส่วนรูปสลักนูนบนแผงรอบแท่นเทศน์มีอิทธิพลมาจากแท่นเทศน์ที่ซีเอนา
รูปเคารพที่ใช้ก็มีอิทธิพลมาจากงานของนีโกลา โดยการใช้อุปมานิทัศน์ในโค้งสแปนเดรลระหว่างช่วงโค้ง ผู้เผยพระวจนะและผู้เผยพระวจนะหญิงยืนบนหัวเสา แผงภาพห้าแผงเป็นภาพจากฉากชีวิตของพระเยซูที่รวมทั้ง:
*“แม่พระรับสาร”, “การประสูติของพระเยซู”, “พระเยซูทรงรับบัพติศมา” และ “คนเลี้ยงแกะรับสาร”- “ความฝัน” และ “การนมัสการของโหราจารย์”- “การประหารทารกผู้วิมล”- “การตรึงพระเยซูที่กางเขน"- “การพิพากษาครั้งสุดท้าย”
แผงที่หกไม่มีเพราะเป็นทางขึ้นไปบนแท่น
ฉากทุกฉากที่สลักแน่นไปด้วยนาฏกรรมของเหตุการณ์และตัวแบบต่าง ๆ เช่นเดียวกับแท่นเทศน์ที่มหาวิหารซีเอนา โดยเฉพาะแผง “การประหารทารกผู้วิมล” ที่กล่าวกันว่าโจวันนีได้รับแรงบันดาลใจมาจากงานแบบเยอรมัน หรืออาจจะเป็นจากเสาตรายานุสในกรุงโรมก็เป็นได้

**ระเบียงภาพ**
ไฟล์:Pistoia 200310 036.jpg|แผงภาพ “การประหารทารกผู้วิมล”
ไฟล์:Giovanni Pisano, Pulpito di Sant'Andrea, 1298-1301, Crocifissione 03 - Photo by Sailko Light corrections by Paolo Villa.jpg
ไฟล์:Pistoia 200310 035.jpg|แผงภาพ “การนมัสการของโหราจารย์”
ไฟล์:Pistoia 200310 039.jpg|“การพิพากษาครั้งสุดท้าย”
ไฟล์:Pistoia 200310 032.jpg|งานตกแต่งโค้งสแปนเดรล
ไฟล์:Pistoia 200310 029.jpg|เสาที่อยู่บนสิงห์

**อ้างอิง**
cite book|first=Pierluigi |last=De Vecchi |coauthors=Elda Cerchiari|title=I tempi dell'arte|volume =1|publisher=Bompiani|location=Milan|year=1999 |isbn=88-451-7107-8

**ดูเพิ่ม**
 แท่นเทศน์- ศิลปะกอธิค

**แหล่งข้อมูลอื่น**
หมวดหมู่:แท่นเทศน์
หมวดหมู่:งานประติมากรรม
หมวดหมู่:ประติมากรรมในคริสต์ทศวรรษ 1300
หมวดหมู่:ประติมากรรมกอทิก
แร้งสีน้ำตาลหิมาลัย

แร้งสีน้ำตาลหิมาลัย (Himalayan griffon vulture; Gyps himalayensis) เป็นนกล่าเหยื่อจำพวกอีแร้งขนาดใหญ่ชนิดหนึ่ง 

**ลักษณะ**
ส่วนหัวและลำคอมีขนอุยสีขาว ขนแผงคอสีน้ำตาลอ่อนมีลายขีดสีขาว ลำตัวสีน้ำตาลออกเหลืองหรือสีกากีอ่อน ใต้ท้องสีน้ำตาลอ่อนกว่าด้านหลัง ก้านขนแต่ละเส้นจะมีลักษณะเป็นสีขาวเด่นออกมาจากพื้นสีลำตัว เมื่อยังเล็ก นกวัยอ่อนจะมีสีน้ำตาลเข้มเกือบดำ มีลายสีขาวบนก้านขนอย่างเห็นได้ชัดเจนกว่านกวัยโต  มีขนปีกและขนหางสีดำ ขนหางมีทั้งหมด 14 เส้น
มีขนาดลำตัวยาวประมาณ 110 เซนติเมตร ปีกเมื่อกางออกยาวได้ถึงเกือบ 3 เมตร น้ำหนักประมาณ 8-12 กิโลกรัม

**การกระจายพันธุ์และพฤติกรรม**
แร้งสีน้ำตาลหิมาลัย จัดเป็นแร้งหรืออีแร้งที่มีขนาดใหญ่รองมาจากแร้งดำหิมาลัย (Aegypius monachus) ที่สามารถพบได้แถบเทือกเขาหิมาลัยเช่นเดียวกัน กระจายพันธุ์อยู่ตามแถบเทือกเขาของภูมิภาคเอเชียกลางไปจนถึงจีนและไซบีเรีย โดยปกติจะอาศัยอยู่ในพื้นที่สูงจากระดับน้ำทะเล 600-2,500 เมตร เวลาบินหากินจะบินไปจนถึงระดับ 4,500 เมตร หรือสูงกว่านี้ จะหากินเพียงลำพังหรือพบเป็นฝูงเล็ก ๆ  เพียง 2-3 ตัว โดยจะหากินตามช่องเขาหรือทางเดินบนเขา หรือบินตามฝูงสัตว์เพื่อรอกินซากของสัตว์ที่ตาย

**การขยายพันธุ์และสถานะ**
มีฤดูผสมพันธุ์ระหว่างเดือนมกราคมถึงเมษายน รังมีขนาดใหญ่โดยทำจากเศษกิ่งไม้หรือวัสดุอื่น ๆ ทำรังบนหน้าผาสูง ทำรังเดี่ยวหรือรวมกันเป็นหลายรังประมาณ 5-6 รังในที่เดียวกัน ตัวเมียจะวางไข่เพียงครั้งละ 1 ฟอง
แร้งสีน้ำตาลหิมาลัยไม่ใช่นกประจำประเทศไทย แต่เป็นนกอพยพที่ฤดูหนาวจะบินลงใต้มาอาศัยอยู่ยังประเทศไทยเพราะมีอากาศที่อบอุ่นกว่า สถานะอนุรักษ์ในประเทศไทย เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
ในต้นปี พ.ศ. 2558 พบแร้งสีน้ำตาลหิมาลัยตัวหนึ่งตกลงที่ทุ่งนา ในพื้นที่ตำบลท่าแพ อำเภอท่าแพ จังหวัดสตูล เมื่อกางปีกออกมีความยาวถึง 3 เมตร คาดว่าอายุไม่น้อยกว่า 10 ปี  น้ำหนักประมาณ  10 กิโลกรัม คาดว่าเป็นเพราะความอ่อนเพลียจึงตกลงมา

**อ้างอิง**

**แหล่งข้อมูลอื่น**
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:แร้ง
หมวดหมู่:สัตว์พลัดหลงในประเทศไทย
ยกสยาม ๑๐ ข้อ

ยกสยาม ๑๐ ข้อ เป็นรายการเกมโชว์ควิซโชว์ภาคต่อของ ยกสยาม ที่เน้นส่งเสริมให้คนในแต่ละจังหวัดรักบ้านเกิด ส่งเสริมให้เกิดการใช้ความรู้ความสามารถ ที่เกี่ยวกับประเพณีวัฒนธรรมท้องถิ่น ในแต่ละจังหวัด ถ่ายทอดผ่านเกมได้อย่างสนุกสนาน ออกอากาศทุกวันจันทร์ - ศุกร์ เวลา 18.00 - 18.30 น.ทาง โมเดิร์นไนน์ ทีวี

**กติกายกสยาม ๑๐ ข้อ**
 ผู้เข้าแข่งขันทั้ง 2 ท่าน ต้องเลือกของรางวัลที่ซ่อนอยู่ด้านหลังแผ่นป้ายของรางวัล 1 ป้าย จาก 3 ป้าย โดยของรางวัลได้แก่ บ้าน 1 หลัง,รถ 1 คัน และ เงินสด 1,000,000 บาท ซึ่งผู้เข้าแข่งขันจะขึ้นเล่นครั้งละคนและแต่ละคนจะมีสิทธิเปลี่ยนตัวเล่นได้คนละ 1 ครั้ง โดยผู้เข้าแข่งขันจะมีเวลา 60 วินาที ในการวิเคราะห์คำถามซึ่งมี 2 ตัวเลือกให้อีกคนหนึ่งรับทราบ ซึ่งผู้เข้าแข่งขันอีก 1 คนที่อยู่ในห้องเก็บเสียงจะมีหน้าที่รับฟังอย่างเดียว ไม่สามารถโต้ตอบให้อีกคนหนึ่งได้ในช่วงเวลานั้น หลังจากวิเคราะห์เสร็จ อีกคนหนึ่งที่อยู่ในห้องเก็บเสียงจะมีเวลา 10 วินาทีในการช่วยตัดสินใจ และทั้งสองคนห้ามโต้ตอบกัน ซึ่งผู้เข้าแข่งขันบนเวทีจะมีสิทธิ์ทั้งการตอบหรือขอเปลี่ยนตัว ถ้าหากตอบถูกเล่นข้อต่อไป  แต่หากตอบผิดจะตกรอบทันที และหากตอบถูกครบ 10 ข้อ แจ๊คพอตแตกรับรางวัลที่เลือกมาได้ทันที
ของรางวัลมีดังต่อไปนี้- บ้านภัสสรมอบบ้าน 1 หลัง จำนวน 3 ห้องนอน 3 ห้องน้ำ มูลค่า 3,150,000 บาท- โตโยต้ามอบรถยนต์โตโยต้า วีออส จำนวน 1 คัน มูลค่า 714,000 บาท - ทรูมูฟ มอบเงินสด 1,000,000 บาท

**เหตุการณ์ชนะเลิศ**
มีผู้เข้าแข่งขันบางคู่ที่สามารถตอบคำถามถูกทั้ง 10 ข้อติดต่อกัน จึงได้รับรางวัลสูงสุดตามที่ได้เลือกไว้ก่อนที่จะเล่นเกม ซึ่งผู้ที่สามารถชนะรางวัลสูงสุดของรายการยกสยาม ๑๐ ข้อแตก มีดังนี้- รางวัลสูงสุด - เงินสด 1,000,000 บาท จาก ทรูมูฟ
** ศุภักษร ไชยมงคล และ ชาลิสา บุญครองทรัพย์ ตอบคำถามข้อที่ 10 ถูกเมื่อวันที่ 6 สิงหาคม พ.ศ. 2553
** นภัทร อินทร์ใจเอื้อ และ วาโย อัศวรุ่งเรือง จากเวทีการประกวด เดอะสตาร์ ค้นฟ้าคว้าดาวปี 6 ตอบคำถามข้อที่ 10 ถูกเมื่อวันที่ 7 ธันวาคม พ.ศ. 2553- รางวัลสูงสุด - รถยนต์โตโยต้า วีออส จำนวน 1 คัน มูลค่า 714,000 บาท
** กรรชัย กำเนิดพลอย และ เมย์ เฟื่องอารมย์ ตอบคำถามข้อที่ 10 ถูกเมื่อวันที่ 20 ตุลาคม พ.ศ. 2553

**เหตุการณ์สำคัญ**
 เมื่อวันที่ 16 ธันวาคม พ.ศ. 2553 ได้เกิดเหตุการณ์ที่ไม่คาดคิดขึ้น คือคู่ของ มนัสนันท์ พันเลิศวงศ์สกุล และ เปียโน (วง The Sis) ได้ตอบคำถามข้อแรกผิด ซึ่งถามว่า "คำว่า "ตาดีได้ ตาร้ายเสีย" มีที่มาจากอะไร" ถือเป็นคู่แรกของรายการยกสยาม ๑๐ ข้อ ที่ตอบผิดตั้งแต่ข้อแรก ซึ่งที่ผ่านมายังไม่มีคู่ใดตอบผิดตั้งแต่ข้อแรกเลย

**รางวัลที่ได้รับ**
 รางวัลชมเชยประเภทสาขาเกมโชว์แห่งเอเชีย (Highly Comment Runner Up) จาก เวที เอเชี่ยน เทเลวิชั่น อะวอร์ด ครั้งที่ 15 ประจำปี 2010 ณ ประเทศสิงคโปร์

**แหล่งข้อมูลอื่น**
  เวิร์คพอยท์-  เฟซบุ๊กของรายการ
๑๐
หมวดหมู่:รายการโทรทัศน์ไทยรายฤดูกาลในปี พ.ศ. 2553
หมวดหมู่:รายการโทรทัศน์ไทยรายฤดูกาลในปี พ.ศ. 2554
หมวดหมู่:รายการโทรทัศน์ช่องโมเดิร์นไนน์ทีวี
หนังสือ:วันพีซ

== วันพีซ**
วันพีซ
ตัวละครวันพีซ
มังกี้ ดี ลูฟี่
โรโรโนอา โซโล
รายชื่อตอนวันพีซ (ทางโทรทัศน์)
อิสท์ บลู
รายชื่อตอนวันพีซ (อะนิเมะ)
รายชื่อตอนวันพีซ (มังงะ)
แกรนด์ไลน์
โกอิ้งแมรี่
โจรสลัดหมวกฟาง
ทริลเลอร์ บาร์ค
ผลปีศาจ
รัฐบาลโลก (วันพีซ)
เก็กโค่ โมเรีย
เจ็ดเทพโจรสลัด
กองทัพเรือ (วันพีซ)
โกอิ้ง เมอร์รี่
คิซารุ
จอห์น ไจแอนท์
จูลาคีล มิฮอว์ค
ซันจิ
ซูเปอร์โนวา (วันพีซ)
นามิ
นิโค โรบิน
สตอเบอรี่
สี่จักรพรรดิ
อาคาอินุ
อาโอคิยิ
อุซป
เงินรางวัลนำจับ (วันพีซ)
เซอร์ ครอคโคไดล์
เนเฟลตาลี วีวี่
แชงคูส
แฟรงกี้
โคเมียร์
โดเบอร์แมน (วันพีซ)
โทนี่ โทนี่ ช็อปเปอร์
โปโตกัส ดี เอส
โมมองก้า
โอนิงุโมะ
ไซเฟอร์โพล
วันพีซ
ปิติ ภิรมย์ภักดี

ปิติ ภิรมย์ภักดี (เกิด 3 กันยายน พ.ศ. 2522) ชื่อเล่น ต๊อด เป็นนักธุรกิจทายาทรุ่นที่ 4 ของตระกูลภิรมย์ภักดี ผู้ผลิตเบียร์รายแรกของประเทศไทย 

**ประวัติ**
เป็นบุตรของนายสันติ ภิรมย์ภักดี และนางอรุณี ภิรมย์ภักดี สำเร็จการศึกษาระดับปริญญาตรีในสาขาวิศวะอุตสาหกรรม (Industrial Engineering) จาก Worcester Polytechnic Institute (WPI) ด้วยเกียรตินิยมอันดับหนึ่ง และปริญญาโทในสาขาเศรษฐศาสตร์การเมือง (Political Economy) จากจุฬาลงกรณ์มหาวิทยาลัย 
ปัจจุบันดำรงตำแหน่ง  - กรรมการรองกรรมการผู้จัดการใหญ่ บริษัท บุญรอดบริวเวอรี่ จำกัด - ประธานเจ้าหน้าที่บริหาร บริษัท บุญรอดซัพพลายเชน จำกัด  - ประธานเจ้าหน้าที่บริหาร บริษัท ฟู้ด แฟคเตอร์ จำกัด 
ปิติ ยังเป็นนักแข่งรถระดับโลกที่ยืนโพเดียมทั้งไทยและต่างประเทศมาแล้วหลายรายการ รวมทั้งเป็นสามีของวรนุช ภิรมย์ภักดี นักแสดงชื่อดัง

**เครื่องราชอิสริยาภรณ์**

**อ้างอิง**
หมวดหมู่:นักธุรกิจชาวไทย
หมวดหมู่:ตระกูลภิรมย์ภักดี
หมวดหมู่:นักแข่งรถชาวไทย
หมวดหมู่:นักกีฬาชาวไทย
พรรคราษฎร

พรรคราษฎร อาจหมายถึง- พรรคราษฎร (พ.ศ. 2517) มีนายไถง สุวรรณทัต เป็นหัวหน้าพรรค- พรรคราษฎร (พ.ศ. 2529) ซึ่งเปลี่ยนชื่อมาจากพรรคสหชาติ เมื่อปี พ.ศ. 2529 และยุบพรรคไปในปี พ.ศ. 2539- พรรคราษฎร ซึ่งก่อตั้งขึ้นในปี พ.ศ. 2541 และเปลี่ยนชื่อเป็นพรรคมหาชน ในปี พ.ศ. 2547- พรรคราษฎร ซึ่งก่อตั้งในปี พ.ศ. 2552 ต่อมาเปลี่ยนชื่อเป็นพรรคมาตุภูมิ ในปีเดียวกัน
หมวดหมู่:แร้ง

หมวดหมู่:นกล่าเหยื่อ
หมวดหมู่:สัตว์กินซาก
หมวดหมู่:นกแบ่งตามชื่อสามัญ
หมวดหมู่:เหยี่ยว
ง้าว

ง้าวลักษณะการ์ตูน
คนถือง้าว
ง้าว เป็นอาวุธจีนโบราณ สำหรับต่อสู้บนหลังม้า พบว่าส่วนใหญ่ง้าวจะใช้โดยขุนพล แม่ทัพ โดยส่วนมาก ง้าวมีลักษณะเป็นอาวุธด้ามยาว คล้ายกับ ทวน และ หอก แต่จะมีความยาวด้ามจับสั้นกว่า คือสูงเท่าลำตัว ส่วนใหญ่หัวของง้าวนั้นคล้ายจะมีลักษณ์คล้ายลิ้นของมังกร และมีความโค้งเป็นเสี้ยวพระจันทร์
ลักษณะการต่อสู้โดยการใช้ง้าวนั้นจะต่างกับการใช้หอกคือ หอกจะใช้สำหรับการโจมตีโดยการแทงไปที่เป้าหมายเท่านั้น แต่ง้าวจะใช้โจมตีโดยการฟัน และด้วยลักษณะเด่นของง้าวที่มีส่วนหัวที่ใหญ่จึงมักจะใช้ปัด เบี่ยง หรือ รับ การโจมตีจากศัตรู ซึ่งจะเห็นได้บ่อยๆในฉากรบกันของหนังจีนโบราณ จุดเสียของง้าวนั้นเนื่องจากมีส่วนหัวที่ใหญ่จึงทำให้มีน้ำหนักมาก ดังนั้นผู้ใช้ง้าวส่วนใหญ่จึงเป็นผู้ที่มีกำลังมากเท่านั้น
ในประวัติศาสตร์ประเทศไทยนั้นได้พบว่า ได้มีการใช้ง้าวเป็นอาวุธด้วยเช่นกัน ดังเช่น ประวัติสมเด็จพระสุริโยไท เป็นต้น
หมวดหมู่:อาวุธมีคม
หมวดหมู่:อาวุธด้ามยาว
ศึกบุปผาวังมังกร

ศึกบุปผาวังมังกร (宮心計 Beyond the Realm of Conscience) เป็นละครโทรทัศน์จีนของช่องทีวีบี ในประเทศไทย สถานีโทรทัศน์ไทยทีวีสีช่อง 3ได้นำมาออกอากาศโดยออกอากาศทุกวันจันทร์-ศุกร์ เวลา 18.30 น. - 19.00 น. โดยออกอากาศระหว่างวันที่ 25 กุมภาพันธ์พ.ศ. 2553 ถึง 3 มิถุนายนพ.ศ. 2553

**นักแสดงนำ**
 เสอ ซือม่าน     รับบท     หลิว ซันห่าว  - หยาง อี้     รับบท     เหยา จินหลิง  - กวาน จี๋อิง     รับบท     ย่วน ชุ่ยหยุน  - หมี เซียะ     รับบท     จง เสี่ยเสีย  - เจิ้ง เจียอิ่ง     รับบท     เกา เสี่ยนหยาง  - เฉิน หาว     รับบท     หลี อี้ (ฮ่องเต้)- หาน ม่านลี่     รับบท     ไทเฮา

**อ้างอิง**
 http://drama.kapook.com/view10615.html
หมวดหมู่:ละครโทรทัศน์ฮ่องกง
หมวดหมู่:ละครโทรทัศน์ฮ่องกงที่เริ่มออกอากาศตั้งแต่ พ.ศ. 2552
หมวดหมู่:ละครโทรทัศน์ฮ่องกงที่ยุติการออกอากาศในปี พ.ศ. 2552
หมวดหมู่:ละครโทรทัศน์ช่องทีวีบี
อัลส์ซากาโดส

อัลส์ซากาโดส (Els Segadors) แปลว่า "ผู้เก็บเกี่ยว" เป็นเพลงอย่างเป็นทางการของแคว้นกาตาลุญญา เขตปกครองตนเองในประเทศสเปน

**ประวัติ**
เพลงนี้เดิมขับร้องกันทั่วไปมาตั้งแต่ปี ค.ศ. 1640 ต่อมาในปี ค.ศ. 1892 ฟรันแซ็สก์ อะลิโอ (Francesc Alió) ปรับปรุงทำนองให้เป็นมาตรฐาน ส่วนเนื้อร้องฉบับปัจจุบันนั้น อะมิลี กวัญญาเบ็นส์ (Emili Guanyavents) เขียนขึ้น และส่งประกวดจนได้รางวัลชนะเลิศเมื่อปี 1899
เนื้อหาของเพลงว่าด้วยการลุกฮือของชาวนาชาวไร่เมื่อปี ค.ศ. 1640 ที่เรียกว่า กอร์ปุสดาซัง (Corpus de Sang) มีความหมายตรงตัวว่า "ก้อนโลหิต" และเป็นส่วนหนึ่งของสงครามสามสิบปีระหว่างสเปน อังกฤษ ฝรั่งเศส และออสเตรีย จนนำไปสู่การก่อการกำเริบของชาวกาตาลุญญาเมื่อปี 1640 เพื่อต่อต้านเคานต์ดุ๊กแห่งโอลิบาเรส (Count-Duke of Olivares) นายกรัฐมนตรีในพระเจ้าฟิลิปที่ 4 แห่งสเปน
คณะผู้ปกครองแคว้นกาตาลุญญาประกาศใช้เพลงนี้เป็นเพลงประจำแคว้นมาตั้งแต่ปี ค.ศ. 1993

**เนื้อเพลง**

**อ้างอิง**

**แหล่งข้อมูลอื่น**
  Generalitat de Catalunya: The National Anthem (official page in English, with lyrics translation, music sheet and official version recordings in mp3 and oog formats)-  History of the anthem date=2007-09-30 -  Link to the mp3 recording of Els Segadors date=2019-05-20 -  Link to the midi version of the song date=2019-05-21 
หมวดหมู่:เพลงชาติ
พิสิษฐ์ ฐิติธนพันธ์

พิสิษฐ์ ฐิติธนพันธ์ หรือ โต จรัล โปรดิวเซอร์เพลงลูกทุ่ง และอดีตผู้บริหารระดับสูงของบริษัทอาร์ สยาม ในเครือ บริษัท อาร์เอส จำกัด (มหาชน)

**ประวัติ**
พิสิษฐ์ ฐิติธนพันธ์ เดิมชื่อ จรัล ไทยกุลภักดี เกิดเมื่อวันที่ 29 มกราคม พ.ศ. 2503 เป็นลูกคนที่ 3 จากจำนวนพี่น้อง 7 คน ในบ้านสระสะแก อำเภอหนองกี่ จังหวัดบุรีรัมย์ เรียนหนังสือจบ ป.4 ก็บวชเรียนต่อ จนสอบได้นักธรรมเอก เปรียญธรรม 4 ประโยค และเรียนหนังสือควบคู่จนจบ ม.ศ.5 ก่อนจะศึกษาต่อในคณะรัฐศาสตร์ มหาวิทยาลัยรามคำแหง แต่เรียนได้เพียงสองปีก็ต้องหยุด เพราะไม่มีเงินเรียนต่อ ต้องออกมาทำงานเป็นตัวประกอบในภาพยนตร์, ละคร, ถ่ายแบบ และเป็นผู้ช่วยนักจัดรายการวิทยุ ชื่อ ไกรพล ภัทระพันธ์ ซึ่งทำรายการให้กับค่ายอีเอ็มไอ จนกระทั่งนักจัดรายการป่วย จึงได้ทำหน้าที่จัดรายการแทน
พิสิษฐ์ได้จัดรายการวิทยุทั่วประเทศ และเป็นพิธีกรรายการโทรทัศน์เกี่ยวกับเพลงลูกทุ่งหลายรายการ โดยใช้ชื่อว่า โต จรัล ภัทระพันธ์ จนกระทั่งค่ายชัวร์ออดิโอ ติดต่อมาให้จัดรายการวิทยุและเป็นที่ปรึกษาเรื่องเพลงเมื่อปี พ.ศ. 2535 และบริษัทเปิดโอกาสให้สร้างนักร้อง ชื่อ ติ๊ก-สุรธรรม คำกลอง ต่อด้วยมนต์สิทธิ์ คำสร้อย จากนั้นก็จัดรายการวิทยุควบคู่กับการเป็นโปรดิวเซอร์นักร้องส่วนใหญ่ในชัวร์ออดิโอเรื่อยมา อาทิ เช่น เอกพจน์ วงศ์นาค ฝน ธนสุนทร มนต์สิทธิ์ คำสร้อย กานดา วราพร ดำรง วงศ์ทอง เกษม คมสันต์ สำราญ บุญลาภ กระทั่งถึงงานของแอร์ สุชาวดี เป็นชุดสุดท้าย โต จรัล เลิกจัดรายการวิทยุเมื่อปี พ.ศ. 2546 และเมื่อปี พ.ศ. 2547 ก็ได้ลาออกจากบริษัทชัวร์ออดิโอ ก่อนจะตั้งบริษัท เอ๊กซตร้า ซาวนด์ ขึ้น ศิลปินในสังกัดได้แก่ มด รังสิมันตุ์ จ่าหลอย เฮนรี่ และธันวา ราศีธนู แต่ด้วยปัญหาเทปผีซีดีเถื่อนที่ระบาดหนักในขณะนั้น ทำให้ค่ายเพลงขนาดเล็กหลายบริษัท รวมทั้งบริษัทของเขาไม่สามารถดำเนินกิจการต่อไปได้
ต่อมา โต จรัล ได้รับโอกาสให้เข้าทำงานในบริษัทมาสเตอร์เทป จำกัด ในตำแหน่งผู้จัดการบริษัท และโปรดิวเซอร์เพลง ผลิตผลงานเพลงจากนักร้องในสังกัด ได้แก่ จิตหรา พูนลาภ คู่แฝด โอ-เอ ปอ ปาริชาต
ภายหลัง บริษัท มาสเตอร์เทป ได้ปิดตัวลง งดการผลิตผลงานเพลง เนื่องจากปัญหาเทปผีซีดีเถื่อน ศิลปินในสังกัด รวมทั้งโต จรัล จึงย้ายไปสังกัดค่ายเพลง อาร์ สยาม ในเครือ บริษัท อาร์เอส จำกัด (มหาชน) โดยเป็นผู้บริหาาระดับสูงยูนิตโฮมฮีก ดูแลผลิตศิลปิน เช่น จินตหรา พูนลาถ, แมน มณีวรรณ, สนุ๊ก สิงห์มาตร, เดือนเพ็ญ อำนวยพร, กลุ่มศิลปินอีสานตลาดแตก ฯลฯ
ต่อมา ปี 2560 ได้ลาออกเพื่อไปทำงานกับบริษัท ท็อปไลน์มิวสิค

**ครอบครัว**
โต จรัล สมรสกับ รุ่งทิวา ไทยกุลภักดี มีบุตรชายสองคน บุตรคนโตคือ สุขุมพันธ์ ฐิติธนพันธ์ หรือ บิทเติ้ล ศิลปิน นักแต่งเพลง สังกัดค่ายเพลงอาร์สยาม

**ปัจจุบัน**

**อ้างอิง**
  อาร์สยามเปิดประตูรับ จินตหรา หวังลุยตลาดอีสานเต็มที่-  อาร์สยาม ปลื้ม ผลงานเข้าตาประชาชน กวาด 6 รางวัล date=2016-03-04 -  Putting pressure ON POP
หมวดหมู่:บุคคลที่เกิดในปี พ.ศ. 2503
หมวดหมู่:บุคคลในวงการดนตรี
นกอีลุ้ม

นกอีลุ้ม หรือ นกอีล้ม (Watercock) เป็นนกน้ำในวงศ์นกอัญชัน พบในทวีปเอเชียแถบประเทศอินเดีย จีน ไต้หวัน เวียดนาม กัมพูชา ฟิลิปปินส์ และในประเทศไทยพบอยู่ทั่วทุกภาค

**ลักษณะ**
รูปร่างเพรียว คอยาว นิ้วเท้ายาว หางสั้น นกอีลุ้มตัวผู้ในช่วงฤดูผสมพันธุ์จะมีขนตามตัวสีดำ ขนคลุมใต้โคนหางมีสีเหลืองอ่อน ที่หน้าผากมีเนื้อสีแดง ขาสีแดง หากเป็นช่วงนอกฤดูผสมพันธุ์ตัวผู้จะเปลี่ยนสีไปคล้ายคลึงกับตัวเมีย โดยขนตามลำตัวมีสีน้ำตาล ปากเหลือง ตรงหน้าผากไม่มีเนื้อสีแดง และขามีสีเขียว

**การกระจายพันธุ์และถิ่นอาศัย**
พบในทวีปเอเชียแถบประเทศอินเดีย จีน ไต้หวัน เวียดนาม กัมพูชา พม่า ฟิลิปปินส์ และไทย ในประเทศไทยพบอยู่ทั่วทุกภาค อาศัยอยู่ตามท้องทุ่งนา หนองบึง ช่วงฤดูฝนมักอาศัยอยู่ตามท้องนา แต่ในฤดูแล้งจะไปหากินตามหนองบึง

**พฤติกรรม**
นกอีลุ้มกินเมล็ดข้าว พืชน้ำ ปลา ปู หอย เป็นอาหาร ผสมพันธุ์ ในช่วงเดือนมิถุนายน-สิงหาคม ทำรังตามพงหญ้า และวางไข่ครั้งละ 3-5 ฟอง

**สถานะการอนุรักษ์**
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 แต่อย่างไรก็ตาม นกอีลุ้มก็เป็นนกชนิดหนึ่งที่มักถูกจับหรือล่าเพื่อนำมาทำเป็นอาหารอยู่บ่อย ๆ ในช่วงฤดูฝนซึ่งเป็นฤดูผสมพันธุ์ โดยเรียกว่า "ไก่นา" เช่นเดียวกับนกชนิดอื่นในวงศ์เดียวกัน

**อ้างอิง**

**แหล่งข้อมูลอื่น**
หมวดหมู่:นกอัญชัน
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกในประเทศปากีสถาน
หมวดหมู่:นกในประเทศอินเดีย
มหาประติมากรรม

ไฟล์:AhuTongariki.JPG|240px|thumb|อาฮูทองการิคีบนเกาะอีสเตอร์ ซึ่งเป็นรูปสลักหินโมอาย 15 รูปที่ได้รับการบูรณปฏิสังขรณ์ในคริสต์ทศวรรษ 1990
มหาประติมากรรม (Monumental sculpture) เป็นคำที่มักจะใช้ในประวัติศาสตร์ศิลป์วิทยาและการวิพากษ์งานศิลปะ แต่ยังเป็นความหมายที่ยังไม่ลงตัว มหาประติมากรรมรวมแนวคิดสองอย่างๆ หนึ่งคือการใช้สอย และ อีกอย่างหนึ่งคือขนาด และอาจจะรวมแนวคิดที่สามที่เป็นแนวคิดเชิงอัตวิสัย มหาประติมากรรมจะใช้กับประติมากรรมทั้งหมดที่มีขนาดใหญ่ รูปคนที่มีขนาดครึ่งหนึ่งของคนจริงขึ้นไปก็ถือกันว่าเป็นมหาประติมากรรมตามทัศนคติของนักประวัติศาสตร์ศิลป์ และศิลปะร่วมสมัยก็ใช้สำหรับขนาดทั้งหมดของงานประติมากรรม ฉะนั้นมหาประติมากรรมจึงต่างจากจุลประติมากรรม, งานโลหะขนาดเล็ก, งานแกะสลักงาช้าง, บานพับภาพสองหรืองานในทำนองเดียวกัน
นอกจากนั้นมหาประติมากรรมเป็นคำที่ใช้สำหรับการสร้างหรือส่วนประกอบของอนุสาวรีย์อย่างใดอย่างหนึ่ง ซึ่งทำให้รวมทั้งหัวเสา, งานแกะนูนที่ติดกับผนังของสิ่งก่อสร้างจึงรวมอยู่ในบริบทนี้ด้วย แม้ว่าอาจจะเป็นงานชิ้นที่ไม่ใหญ่นัก ประโยชน์การใช้สอยของอนุสาวรีย์ก็เพื่อเป็นการระบุที่หมายของที่ฝังศพ หรือสำหรับเป็นอนุสรณ์สถานสำหรับผู้ที่เสียชีวิตไปแล้ว หรือเป็นสิ่งที่ใช้ในการแสดงอำนาจของประมุขของประชาคม ทั้งนี้ก็รวมทั้งอนุสรณ์สถานของศาสนสถาน 
แนวคิดที่สามอาจจะเจาะจงเฉพาะงานชิ้นใดชิ้นหนึ่ง คำอธิบายของคำว่า “Monumental” ใน “A Dictionary of Art and Artists” โดย ปีเตอร์ และ ลินดา เมอร์เรย์ให้คำจำกัดความไว้ว่า:

**อ้างอิง**
Schapiro, Meyer, Selected Papers, volume 2, Romanesque Art, 1977, Chatto & Windus, London, ISBN 0701122390
หมวดหมู่:ประวัติศาสตร์ศิลปะ
การเผยแพร่คริสต์ศาสนาไฮเบอร์โน-สกอตแลนด์

คณะเผยแพร่คริสต์ศาสนาไฮเบอร์โน-สกอตแลนด์ (Hiberno-Scottish mission) เป็นคณะเผยแพร่คริสต์ศาสนา (Mission) ที่นำโดยนักบวชชาวไอร์แลนด์ และชาวสกอตแลนด์ในการดำเนินการเผยแพร่คริสต์ศาสนา และก่อตั้งสำนักสงฆ์ในบริเตนใหญ่ และแผ่นดินใหญ่ยุโรปในระหว่างยุคกลาง โครงการเผยแพร่คริสต์ศาสนาเริ่มขึ้นในปี ค.ศ. 563 ในการก่อตั้งไอโอนา โดยนักบุญโคลัมบานักบวชชาวไอร์แลนด์ Columba ในการพยายามสอนศาสนาให้แก่ชาวเกลส์ of อาณาจักรดาลริอาตา และในการเปลี่ยนชาวพิคท์ให้มานับถือคริสต์ศาสนา ในช่วงหลายร้อยปีต่อมาโครงการเผยแพร่คริสต์ศาสนาก็ขยายอำนาจและอิทธิพลเข้าไปในบริเวณอังกฤษของแองโกล-แซ็กซอน และในจักรวรรดิแฟรงค์ การเผยแพร่ในระยะแรกมักจะเกี่ยวข้องกับกิจการที่เรียกว่าคริสต์ศาสนาเคลติค ที่มีลักษณะที่เป็นเอกลักษณ์ตรงการจัดระบบบริหารในแวดวงของสำนักสงฆ์แทนที่จะในขอบข่ายของสังฆมณฑล แต่ต่อมาก็เริ่มมามีลักษณะที่คล้ายคลึงกับลักษณะของแผ่นดินใหญ่ยุโรป

**อ้างอิง**

**ดูเพิ่ม**
 คณะเผยแพร่คริสต์ศาสนาแองโกล-แซ็กซอน

**แหล่งข้อมูลอื่น**
  Original Catholic Encyclopedia text of this article
หมวดหมู่:คริสต์ศาสนาเคลติค
หมวดหมู่:คริสต์ศาสนาแองโกล-แซ็กซอน
หมวดหมู่:ประวัติศาสตร์สกอตแลนด์
หมวดหมู่:ประวัติศาสตร์ไอร์แลนด์
หมวดหมู่:คริสต์ศาสนาแองโกล-แซ็กซอน
หมวดหมู่:คริสต์ศาสนาในยุโรป
หมวดหมู่:การเผยแพร่คริสต์ศาสนา
สภาพผักเรื้อรัง

สภาพผักเรื้อรัง (persistent vegetative state) เป็นภาวะที่ผู้ป่วยซึ่งได้รับความเสียหายรุนแรงที่สมองซึ่งเคยอยู่ในภาวะโคม่าได้ฟื้นตัวกลับสู่ภาวะตื่นโดยไม่มีสติรู้ตัว ถือเป็นคำวินิจฉัยที่ไม่มีความแน่นอนชัดเจนโดยอาจถือว่าเป็นกลุ่มอาการอย่างหนึ่ง ผู้ป่วยที่อยู่ใน สภาพผัก (vegetative state) เป็นเวลา 4 สัปดาห์จะจัดกลุ่มเป็นสภาพผักเรื้อรัง และหากยังคงอยู่สภาพผักเรื้อรังอีก 1 ปีจะถือเป็น สภาพผักถาวร (permanent vegetative state)
หมวดหมู่:การุณยฆาต
ซอกเกอร์ซิตี

ซอกเกอร์ซิตี (Soccer City) หรือเป็นที่รู้จักในอีกชื่อว่า สนามกีฬาเอฟเอ็นบี (FNB) เป็นสนามกีฬาที่ตั้งอยู่บริเวณโซวีโต เมืองโจฮันเนสเบิร์ก ประเทศแอฟริกาใต้ ตั้งอยู่ใกล้กับสำนักงานใหญ่สมาคมฟุตบอลแอฟริกาใต้ ซึ่งใช้เป็นสำนักงานของฟีฟ่าและคณะกรรมการจัดการท้องถิ่นของการแข่งขันฟุตบอลโลก 2010
สนามแห่งนี้นอกจากจะเป็นสนามกีฬาสำหรับแข่งขันฟุตบอล ยังเป็นสนามกีฬาที่ใหญ่ที่สุดในทวีปแอฟริกาในปัจจุบัน จุผู้ชมได้ 94,736 คน สถานที่ตั้งของสนามเป็นสถานที่ที่เนลสัน แมนเดลากล่าวปราศรัยครั้งแรกในโจฮันเนสเบิร์กหลังจากที่เขาออกมาจากคุก และยังเป็นที่ที่เคยจัดงานศพของคริส ฮานิ

**อ้างอิง**
หมวดหมู่:สิ่งก่อสร้างตั้งแต่ พ.ศ. 2552
หมวดหมู่:สนามกีฬาฟุตบอลโลก 2010
หมวดหมู่:สนามกีฬาในประเทศแอฟริกาใต้
หมวดหมู่:สนามฟุตบอลในประเทศแอฟริกาใต้
พระเจ้าราชวรวงศ์เธอ พระองค์เจ้าภัควดี

พระเจ้าราชวรวงศ์เธอ พระองค์เจ้าภัควดี (1 เมษายน พ.ศ. 2398 – 3 กันยายน พ.ศ. 2483) เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาพลอย ได้รับพระมหากรุณาธิคุณเป็นพิเศษจากพระบาทสมเด็จพระจอมเกล้าเจ้าอยู่หัว พระราชทานหีบหมากเสวยลงยา และโต๊ะทองคำ
หลังเกิดการเปลี่ยนแปลงการปกครองในปี พ.ศ. 2475 ทำให้เหล่าพระบรมวงศานุวงศ์ทั้งหลายต้องดำรงพระชนม์ชีพอยู่อย่างยากลำบากและขัดสน บางพระองค์ถูกปลดออกจากงานราชการ บางพระองค์ต้องทรงลี้ภัยไปประทับยังต่างประเทศ บางพระองค์ถูกลดเบี้ยหวัดเงินปี ซึ่งพระเจ้าราชวรวงศ์เธอ พระองค์เจ้าภัควดีก็ทรงเป็นหนึ่งในพระบรมวงศานุวงศ์ที่ได้รับผลกระทบ ด้วยทรงได้รับเบี้ยหวัดเงินปีไม่เพียงพอต่อการดำรงพระชนม์ชีพ จนถึงขนาดต้องไปหยิบยืมจากพระบรมวงศานุวงศ์พระองค์อื่น โดยในเรื่องนี้มีใจความปรากฏในลายพระหัตถ์ของหม่อมเจ้าหญิงจงจิตรถนอม ดิศกุล ที่ทรงเขียนไปถวายแด่สมเด็จพระเจ้าบรมวงศ์เธอ กรมพระยาดำรงราชานุภาพ ผู้เป็นพระบิดาซึ่งทรงประทับอยู่ที่ปีนัง มีความในจดหมายว่า “เมื่อ ๒ วันนี้ พระองค์ภัควดีเสด็จมาที่บ้านรับสั่งว่าเงินงวดยังไม่ออก ไม่มีเงินจะใช้เลย ท่านขอยืมหม่อนฉัน ๒๐ บาท หม่อมฉันได้ทูลว่าหม่อมฉันก็ยากจน ท่านก็วิงวอนอยู่ท่าเดียวเลยต้องถวายท่าน รับสั่งว่าเคยไปทูลรบกวนเสด็จอาถ้าท่านจะกวนหม่อมฉันแทนเสด็จพ่อ เห็นว่าเพียง ๒๐ บาทจึงได้ถวายไปเพื่อสงเคราะห์แก่พระราชวงศ์”
พระเจ้าราชวรวงศ์เธอ พระองค์เจ้าภัควดี สิ้นพระชนม์ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เมื่อวันที่ 3 กันยายน พ.ศ. 2483 สิริพระชันษา 85 ปี เป็นพระราชธิดาในพระบาทสมเด็จพระปิ่นเกล้าเจ้าอยู่หัว ที่สิ้นพระชนม์เป็นลำดับท้าย ๆ มีพระชนม์ยาวนานถึง 5 แผ่นดิน

**พระเกียรติยศ**

**พระอิสริยยศ**
พระเจ้าวรวงศ์เธอ พระองค์เจ้าภัควดี (1 เมษายน พ.ศ. 2398 – รัชสมัยรัชกาลที่ 5)
*พระเจ้าบวรวงศ์เธอ พระองค์เจ้าภัควดี (รัชสมัยรัชกาลที่ 5 – 15 กรกฎาคม พ.ศ. 2454)
*พระเจ้าราชวรวงศ์เธอ พระองค์เจ้าภัควดี (15 กรกฎาคม พ.ศ. 2454 – ปัจจุบัน)

**เครื่องราชอิสริยาภรณ์**
 2447

**อ้างอิง**
หมวดหมู่:พระเจ้าราชวรวงศ์เธอ ชั้น 4
หมวดหมู่:พระองค์เจ้าหญิง
หมวดหมู่:พระราชธิดาในพระบาทสมเด็จพระปิ่นเกล้าเจ้าอยู่หัว
หมวดหมู่:ผู้ได้รับเหรียญรัตนาภรณ์ ม.ป.ร.3
พระเจ้าราชวรวงศ์เธอ พระองค์เจ้าพิมพับสรสร้อย

พระเจ้าราชวรวงศ์เธอ พระองค์เจ้าพิมพับสรสร้อย (พ.ศ. 2399 – 22 เมษายน พ.ศ. 2468) เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาวันดี มีพระโสทรขนิษฐา 1 พระองค์ คือ พระเจ้าราชวรวงศ์เธอ พระองค์เจ้าสอางองค์
พระเจ้าราชวรวงศ์เธอ พระองค์เจ้าพิมพับสรสร้อย สิ้นพระชนม์ในรัชสมัยพระบาทสมเด็จพระปกเกล้าเจ้าอยู่หัว เมื่อวันที่ 22 เมษายน พ.ศ. 2468 เวลา 6.20 นาฬิกา ณ พระตำหนักในพระบรมมหาราชวัง ด้วยพระโรควัณโรคภายใน สิริพระชันษา 69 ปี

**พระเกียรติยศ**

**พระอิสริยยศ**
 พระเจ้าวรวงศ์เธอ พระองค์เจ้าพิมพับสรสร้อย (พ.ศ. 2399 – สมัยรัชกาลที่ 5)- พระเจ้าบวรวงศ์เธอ พระองค์เจ้าพิมพับสรสร้อย (สมัยรัชกาลที่ 5 – 15 กรกฎาคม พ.ศ. 2454)- พระเจ้าราชวรวงศ์เธอ พระองค์เจ้าพิมพับสรสร้อย (15 กรกฎาคม พ.ศ. 2454 – 22 เมษายน พ.ศ. 2468)

**เครื่องราชอิสริยาภรณ์**
 2446- 2447

**อ้างอิง**
หมวดหมู่:พระเจ้าราชวรวงศ์เธอ ชั้น 4
หมวดหมู่:พระองค์เจ้าหญิง
หมวดหมู่:พระราชธิดาในพระบาทสมเด็จพระปิ่นเกล้าเจ้าอยู่หัว
หมวดหมู่:ชาวไทยเชื้อสายลาว
หมวดหมู่:เสียชีวิตจากวัณโรค
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ ม.ป.ร.4
ปฏิบัติการบอดีการ์ด

ปฏิบัติการบอดีการ์ด ซึ่งดำเนินการในระหว่างสงครามโลกครั้งที่สอง เป็นแผนการลวงทางยุทธศาสตร์โดยรวมของฝ่ายสัมพันธมิตรในทวีปยุโรป ระหว่างปี ค.ศ. 1944 โดยเป็นส่วนหนึ่งของการเตรียมการการรุกรานนอร์ม็องดี จุดประสงค์หลักของแผนการดังกล่าวคือการชักจูงให้ฝ่ายเยอรมันเชื่อว่าการรุกรานทวีปยุโรปตะวันตกเฉียงเหนือจะเกิดขึ้นช้าว่าที่วางแผนไว้จริง และคุกคามจะโจมตีในสถานที่อื่นนอกเหนือไปจากเป้าหมายที่แท้จริง รวมทั้งจังหวัดปาดกาแล, คาบสมุทรบอลข่าน, ประเทศฝรั่งเศสตอนใต้, นอร์เวย์ และการโจมตีของโซเวียตในบัลแกเรียและตอนเหนือของนอร์เวย์
ส่วนหลักของปฏิบัติการบอดีการ์ดคือการใช้อุบายหลอกลวงข้าศึกเกี่ยวกับการกะเวลา น้ำหนัก และทิศทางของการรุกรานอร์ม็องดี โรเจอร์ เฮสเต็ธ ผู้ซึ่งช่วยวางแผนและดำเนินการตามปฏิบัติการในขณะที่ทำงานอยู่ใน "อ็อบส์บี" ภาคการหลอกลวงของกองบัญชาการทหารสูงสุดของกองกำลังรบนอกประเทศสัมพันธมิตร ได้บันทึกในหนังสือของเขาถึงเป้าหมายสามประการของปฏิบัติการบอดีการ์ด ซึ่งทั้งหมดนี้ได้ละไว้ในภาคผนวกวายของคอสแซค (COSSAC) แผนการหลอกลวงก่อนหน้า เป้าหมายดังกล่าวประกอบด้วย:
# เพื่อชักชวนกองบัญชาการทหารเยอรมันให้เชื่อว่าการโจมตีหลักและการโจมตีที่ตามมาจะเกิดขึ้นในหรือทางตะวันออกของจังหวัดปาส์-เดอ-กาเลส์ อันจะเป็นการกระตุ้นให้ข้าศึกคงกำลังหรือเสริมกำลังทางบกและทางอากาศ รวมไปถึงเครื่องป้องกันข้าศึกที่นั่น ซึ่งจะทำให้การป้องกันบริเวณอื่นอ่อนแอลง โดยเฉพาะอย่างยิ่ง พื้นที่เมืองค็อง
# เพื่อสร้างความสงสัยให้กับข้าศึกถึงวันที่และเวลาของการโจมตีที่แท้จริง
# ระหว่างและหลังจากการโจมตีหลัก เพื่อจำกัดวงของกองกำลังทางบกและทางอากาศของเยอรมนีให้อยู่ในหรือทางตะวันออกของจังหวัดปาส์-เดอ-กาเลส์จำนวนมากที่สุดเท่าที่จะเป็นไปได้ เป็นเวลาอย่างน้อย 14 วัน
แผนบอดีการ์ดถูกสร้างขึ้นโดยส่วนควบคุมลอนดอน อันเป็นผลสืบเนื่องมาจากการประชุมเตหะรานในเดือนพฤศจิกายน ค.ศ. 1943 ปฏิบัติการดังกล่าวถูกแบ่งออกเป็นสามปฏิบัติการย่อย: ปฏิบัติการความทรหด ซึ่งประกอบด้วยส่วนทางเหนือ (ถูกออกแบบมาเพื่อลวงฝ่ายเยอรมันว่าจะมีการรุกรานนอร์เวย์) และส่วนทางใต้ (ซึ่งลวงฝ่ายเยอรมันว่าจะมีการรุกรานที่ปาส์-เดอ-กาเลส์) อีกปฏิบัติการหนึ่ง คือ ปฏิบัติการเซเพลิน เพื่อแสดงความต้องการว่าจะมีการยกพลขึ้นบกบนเกาะครีตหรือในโรมาเนีย นอกจากนี้ยังมีอีก 36 ปฏิบัติการย่อยซึ่งไม่ขึ้นกับส่วนควบคุมลอนดอน

**อ้างอิง**

**แหล่งข้อมูลอื่น**
Anthony Cave Brown,  Bodyguard of Lies: The Extraordinary True Story Behind D-Day date=2009-05-06 , 1975.
*Jon Latimer, Deception in War, New York: Overlook Press, 2001. ISBN 978-1585673810.
หมวดหมู่:ยุทธการและปฏิบัติการทางทหารในสงครามโลกครั้งที่สอง
ณัชชา อารีย์รัก

ณัชชา อารีย์รัก (19 ธันวาคม พ.ศ. 2531 - ปัจจุบัน ) หรือ  "อุ๋งอิ๋ง"  เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานโฆษณา ครั้งแรกเป็นของกานิเย่เมื่อปี พ.ศ. 2551 และเริ่มมีชื่อเสียงเป็นที่รู้จักมากขึ้นเมื่อเข้ารอบเป็น ID10 ในการประกวด The Idol Project 1 (ดิ ไอดอล โปรเจกต์ 1)  ทางสถานีวิทยุโทรทัศน์ไทยทีวีสีช่อง 3 หลังจากนั้นได้ถ่ายแบบ และเล่นมิวสิกวิดีโอบ้าง จนล่าสุดได้รับบทเป็น ม่ายสาววัย 30 ปี  น้องสาวของ "โยธิต" ผู้มีจิตใจดี เสียสละ รักครอบครัว และหลงรัก "เสือ" มากจนหลงผิด ที่ชื่อว่า "โยถิกา" ในละครเรื่อง "เพียงใจที่ผูกพัน"

**ประวัติ**
ณัชชา อารีย์รัก เขียนสะกดเป็นชื่อภาษาอังกฤษได้ว่า "Natcha Arirak" ซึ่งเป็นชื่อที่ใช้ในการแสดง แต่แท้จริงแล้วอุ๋งอิ๋งมีชื่อจริงว่า กนกวรรณ อร่ามอารีรักษ์ เกิดวันที่ 19 ในตัวเมืองจังหวัดกระบี่ ภาคใต้ของไทย และเคยเปิดเผยว่า ชื่อเล่น "อุ๋งอิ๋ง" แผลงมาจากที่คุณแม่ตั้งให้ว่า "ยู้อิ๋งนิ้ง" มาตั้งแต่กำเนิด ปัจจุบันศึกษาอยู่ที่คณะนิเทศศาสตร์ สาขาเอกวิทยุโทรทัศน์ ชั้นปีที่ 3 มหาวิทยาลัยกรุงเทพ

**ผลงาน**

**ละครโทรทัศน์**

**การประกวด **
 ID10 ในการประกวด The Idol Project 1 (ดิ ไอดอล โปรเจกต์ 1)  ทางสถานีวิทยุโทรทัศน์ไทยทีวีสีช่อง 3

**ภาพยนตร์โฆษณา**

**มิวสิกวิดีโอ**

**ผลงานอื่น **
 ประกาศแจ้งรายการ ช่อง3 (ชั่วคราว)- ถ่ายแบบนิตยสารวัยรุ่น

**อ้างอิง**
  ณัชชา อารีย์รัก (The Idol) date=2016-03-04 -  ข้อมูลนักแสดง date=2010-05-29   -  (MV ที่แสดง)
หมวดหมู่:นักแสดงจากจังหวัดกระบี่
หมวดหมู่:นางแบบไทย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
แร้งเทาหลังขาว

แร้งเทาหลังขาว (อังกฤษ: The Indian White-rumped Vulture; ชื่อวิทยาศาสตร์: Gyps bengalensis) นกล่าเหยื่อจำพวกอีแร้งชนิดหนึ่ง

**ลักษณะ**
จัดเป็นนกขนาดใหญ่ชนิดหนึ่ง ลำตัวยาวถึง 90 เซนติเมตร สีลำตัวดำแกมสีน้ำตาล บริเวณส่วนหัวและลำคอไม่มีขนปกคลุมเป็นแผ่นหลังสีคล้ำตอนล่างของคอมีขนเป็นวงสีขาวรอบหลังตอนล่างและโคนหางสีขาวเด่นชัดบริเวณด้านในของต้นขามีแต้มสีขาวซึ่งจะเห็นได้ชัดขณะเกาะยืน นกอายุน้อยลำตัวสีน้ำตาลออกแดงหรือสีน้ำตาลเข้มไม่มีแถบสีขาวเลย 

**พฤติกรรมและการขยายพันธุ์**
กินซากสัตว์เป็นอาหาร ทำรังในเดือนพฤศจิกายนและธันวาคมจนถึงเดือนกุมภาพันธ์ ทำรังบนยอดไม้สูง เคยพบทำรังบนยอดต้นมะพร้าว วางไข่ครั้งละ 1 ฟอง ทั้งสองเพศช่วยกันทำรังและกกไข่ 

**การกระจายพันธุ์**
มีการแพร่กระจายพันธุ์ตั้งแต่ภูมิภาคเอเชียใต้, จีนด้านตะวันออกเฉียงใต้ และทั่วภูมิภาคเอเชียตะวันออกเฉียงใต้ ในป่าชุมนุมใกล้กับที่อยู่ของมนุษย์เคยพบมีชุกชุมทั่วไปในบริเวณที่ราบชอบเกาะอยู่ในฝูงใหญ่บนต้นไม้ตามลาดเขาและต้นไม้สูงตามชายป่าหรือริมไร่นา  สำหรับในประเทศไทย แร้งเทาหลังขาวเป็นนกที่หาดูได้ยากมาก มีรายงานการพบแร้งชนิดนี้ที่เขตรักษาพันธุ์สัตว์ป่าทุ่งใหญ่-ห้วยขาแข้ง ในเขตจังหวัดตากและจังหวัดอุทัยธานี ที่ใกล้โรงฆ่าสัตว์ จังหวัดปัตตานี และที่ทุ่งนาริมถนนในจังหวัดชัยภูมิ  เป็นต้น

**สถานะอนุรักษ์**
ปัจจุบัน แร้งเทาหลังขาว เป็นนกที่หาได้ยากมากในประเทศไทย จึงถูกจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 เช่นเดียวกับแร้งและนกในกลุ่มเดียวกันนี้ชนิดอื่น ๆ

**อ้างอิง**

**แหล่งข้อมูลอื่น**
หมวดหมู่:สัตว์ป่าคุ้มครอง
หมวดหมู่:นกที่พบในประเทศไทย
หมวดหมู่:แร้ง
หมวดหมู่:นกในประเทศปากีสถาน
หมวดหมู่:นกในประเทศอินเดีย
หีบแฟรงค์

หีบแฟรงค์ (Franks Casket หรือ Auzon Runic Casket) เป็นหีบที่สลักจากกระดูกวาฬของสมัยแองโกล-แซ็กซอน ที่ในปัจจุบันเป็นของพิพิธภัณฑ์บริติช, ลอนดอน, อังกฤษ หีบแน่นไปด้วยลวดลายสลักด้วยมีดแซะเป็นฉากเรื่องราวแบบงานสลักนูนราบสองมิติ พร้อมด้วยคำจารึกส่วนใหญ่ที่เป็นอักษรรูนส์ การตีความหมายของภาพและอักษรจารึกยังคงเป็นเรื่องที่ศึกษากันอยู่อย่างลึกซึ้ง แต่โดยทั่วไปแล้วเชื่อกันว่ามีที่มาจากนอร์ทธัมเบรีย หีบแฟรงค์เป็นงานชิ้นที่มีความสำคัญในการทำความเข้าใจถึงวัฒนธรรมแองโกล-แซ็กซอนตอนต้น
หัวข้อและที่มาของภาพสลักบนหีบแตกต่างกันไป ที่รวมทั้งภาพคริสเตียนภาพหนึ่ง “การชื่นชมของแมไจ” และ ภาพที่มาจากประวัติศาสตร์โรมัน (จักรพรรดิไททัส) และ ตำนานเทพโรมัน (รอมิวลุส และรีมุส) และภาพจากตำนานของชนพื้นเมืองเจอร์มานิค: ตำนานเจอร์มานิคเกี่ยวกับเวย์แลนด์ช่างตีเหล็ก, ฉากจากตำนานซิเกิร์ด และตำนานจากตอนที่หายไปของตำนานเกี่วยกับอยิลลัซน้องชายของเวย์แลนด์ช่างตีเหล็ก คำจารึก “แสดงถึงความสามารถทางภาษาและอักขระ แม้ส่วนใหญ่จะเขียนโดยใช้ภาษาอังกฤษเก่าและอักษรรูนส์ ขณะที่ยังเขียนเป็นภาษาละติน” บ้างก็เขียนกลับหัวกลับหางหรือจากขวาไปซ้าย จะเห็นได้ชัดว่าเป็นลักษณะของหีบเป็นงานที่เลียนแบบงานหีบสลักงาช้างของยุคโบราณตอนปลายของเบรสเชีย เช่นเดียวกับหีบโวโรลีซึ่งเป็นงานของไบแซนไทน์ที่แผลงมาจากศิลปะคลาสสิกที่สร้างราว ค.ศ. 1000 

**อ้างอิง**


**ดูเพิ่ม**
 ศิลปะแองโกล-แซ็กซอน

**แหล่งข้อมูลอื่น**
 The Franks Casket (British Museum page)- Alfred Becker, Webseite zu Franks Casket
*Austin Simmons,  The Cipherment of the Franks Casket Simmons' theory, with the best images date=2012-03-03 
หมวดหมู่:งานแกะสลักงาช้าง
หมวดหมู่:บรรจุภัณฑ์
หมวดหมู่:งานศิลปะในคริสต์ศตวรรษที่ 8
หมวดหมู่:ศิลปะแองโกล-แซกซัน
หมวดหมู่: งานแกะสลักงาช้าง
หมวดหมู่:งานสะสมของพิพิธภัณฑ์บริติช
เดนนิส กาบอร์

เดนนิส กาบอร์ ซีบีอี, เอฟอาร์เอส (Dennis Gabor CBE, FRS; 5 มิถุนายน ค.ศ. 1900 - 9 กุมภาพันธ์ ค.ศ. 1979) นักประดิษฐ์และวิศวกรไฟฟ้าชาวอังกฤษเชื้อสายยิว-ฮังการี  เป็นผู้ค้นพบหลักการของการสร้างภาพ 3 มิติแบบฮอโลกราฟี โดยบังเอิญขณะกำลังพัฒนาปรับปรุงคุณภาพของกล้องจุลทรรศน์อิเล็กตรอน การค้นพบครั้งนี้ทำให้เขาได้รับรางวัลโนเบลสาขาฟิสิกส์ ในปี ค.ศ. 1971 
เดนนิส กาบอร์เกิดในครอบครัวชาวยิวที่บูดาเปสต์ ประเทศฮังการี หลังจากจบการศึกษาวิศวกรรมไฟฟ้าจากฮังการี และเยอรมนี ก็ได้ทำงานวิจัยเกี่ยวกับหลอดรังสีคาโทด และเครื่องออสซิโลกราฟ 
หลังจากอดอล์ฟ ฮิตเลอร์ และพรรคนาซีเข้ามามีอำนาจในปี ค.ศ. 1933 เขาได้อพยพออกจากนาซีเยอรมนี และได้รับเชิญไปทำงานในประเทศอังกฤษ เขาได้รับสัญชาติอังกฤษในปี ค.ศ. 1946
เขาเสียชีวิตเมื่อวันที่ 9 กุมภาพันธ์ ค.ศ. 1979 ที่ลอนดอน ประเทศอังกฤษ

**อ้างอิง**
  The life of Denis Gabor date=2010-06-08 
หมวดหมู่:นักฟิสิกส์ชาวยิว
หมวดหมู่:นักประดิษฐ์ชาวอังกฤษ
หมวดหมู่:นักประดิษฐ์ชาวยิว
หมวดหมู่:นักประดิษฐ์ชาวฮังการี
หมวดหมู่:วิศวกรชาวอังกฤษ
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวออสเตรีย-ฮังการีผู้ได้รับรางวัลโนเบล
หมวดหมู่:ชาวฮังการีผู้ได้รับรางวัลโนเบล
หมวดหมู่:ชาวสหราชอาณาจักรผู้ได้รับรางวัลโนเบล
หมวดหมู่:บุคคลจากบูดาเปสต์
หมวดหมู่:บุคคลจากลอนดอน
หมวดหมู่:ศิษย์เก่าจากมหาวิทยาลัยเทคนิคเบอร์ลิน
หมวดหมู่:ศิษย์เก่าจากมหาวิทยาลัยเทคนิคบูดาเปสต์
หมวดหมู่:บุคคลจากอิมพิเรียลคอลเลจลอนดอน
หมวดหมู่:ชาวอังกฤษเชื้อสายฮังการี
การเสด็จสู่แดนผู้ตาย

การเสด็จสู่แดนผู้ตาย (Descensus Christi ad Inferos, Harrowing of Hell) เป็นหลักความเชื่อหนึ่งในเทววิทยาคริสเตียนตามหลักข้อเชื่อของอัครทูตและหลักข้อเชื่ออะทาเนเซียนที่กล่าวว่า “พระเยซูเสด็จสู่แดนผู้ตาย” ซึ่งเป็นนรกภูมิแบบหนึ่งตามความเชื่อของชาวยิว แต่เพราะความที่ขาดการอ้างอิงที่ชัดแจ้งในบทบันทึกทางศาสนาทำให้ความเชื่อนี้ยังยังคงเป็นที่ถกเถียงและตีความแตกต่างกันอยู่

**อ้างอิง**

**ดูเพิ่ม**
 ปากนรกภูมิ

**แหล่งข้อมูลอื่น**
  Catholic Encyclopedia: Harrowing of Hell-  Encyclopedia Britannica: Harrowing of Hell date=2012-12-26 -  Gospel of Nicodemus: Descensus Christ ad inferos-  The Gospel of Nicodemus including the Descent into Hell-  Harrowing of Hell date=2012-03-14  in the Chester Cycle-  Le Harrowing of Hell dans les Cycles de York, Towneley et Chester, by Alexandra Costache-Babcinschi (ebook, French)-  Lord's Descent into Hell, The-  Russian Orthodox iconography of the Harrowing of Hell-  Summa Theologica: Christ's descent into hell date=2007-09-30 
หมวดหมู่:พระเยซู
หมวดหมู่:คำศัพท์ศาสนาคริสต์
หมวดหมู่:สัญลักษณ์ในศาสนาคริสต์
หมวดหมู่:ปรัชญาศาสนาคริสต์
หมวดหมู่:การอัศจรรย์ในพันธสัญญาใหม่
หมวดหมู่:ศาสนาคริสต์กับความตาย
หมวดหมู่:คำศัพท์แพทย์

หมวดหมู่นี้สำหรับบทความที่อธิบายคำศัพท์ใช้ในการแพทย์  ที่ไม่ได้อยู่ในหมวดหมู่อื่นเป็นต้นว่าชื่อโรคหรือการตรวจสอบทางการแพทย์
หมวดหมู่:แพทยศาสตร์
แพทย์
วัดสะแก (จังหวัดปทุมธานี)

วัดสะแก ตั้งอยู่ในหมู่ที่ 2 บ้านธาตุ ตำบลสามโคก อำเภอสามโคก จังหวัดปทุมธานี ห่างจากตัวจังหวัดประมาณ 6 กิโลเมตร สร้างในราว พ.ศ. 2115 สมัยอยุธยาตอนกลาง (รัชสมัยสมเด็จพระมหาธรรมราชา) จึงมีสิ่งเก่าแก่ในวัดมากมายได้แก่ หมู่เจดีย์ เจดีย์แบบจีน (ถะ) พระประธานที่งดงาม วิหารเก่า พระเจดีย์เก่า พระพุทธรูป และเรือนไทย ภายในวัดมีกุฏิสงฆ์ อาคารทรงไทยแบบรามัญ เป็นอาคารเจดีย์ย่อมุมไม้สิบสองและเจดีย์แบบอื่น มีโบสถ์และหอระฆังเก่าสมัยอยุธยา
สะแก
สะแก
หมวดหมู่:โบราณสถานในจังหวัดปทุมธานี
พระคริสต์ทรงพระสิริ

ไฟล์:Chartres Portail central Tympan 270309 2.jpg|240px|thumb|พระเยซูผู้ทรงเดชานุภาพ บนหน้าบันของมหาวิหารชาทร์ ประเทศฝรั่งเศส
พระคริสต์ทรงพระสิริ (Christ in Glory) หรือ พระคริสต์ผู้ยิ่งใหญ่ (Christ in Majesty Majestas Domini),  เป็นภาพพระเยซูประทับบนบัลลังก์ในฐานะประมุขของโลก ในการวางองค์ประกอบของงานศิลปะจะเป็นภาพที่จะมองจากด้านหน้าเสมอ และมักจะขนาบด้วยคนหรือสิ่งศักดิ์สิทธิ์ต่างๆ ที่เปลี่ยนไปแล้วแต่บริบท ลักษณะ
ภาพ “พระคริสต์ทรงพระสิริ” เป็นภาพที่วิวัฒนาการมาตั้งแต่ศิลปะคริสเตียนยุคแรกที่นำมาโดยตรงจากภาพจักรพรรดิโรมันบนบัลลังก์ ในศิลปะไบแซนไทน์จะมีลักษณะที่ต่างออกไปเล็กน้อยเป็นภาพครึ่งพระองค์ “พระคริสต์ผู้ทรงสรรพานุภาพ” (Christ Pantocrator) และจะไม่มีสิ่งอื่นใดประกอบ และภาพ “เดอีซิส” (Deesis) ที่เป็นภาพทั้งพระองค์บนบัลลังก์ขนาบด้วยพระแม่มารีย์และนักบุญยอห์นผู้ให้บัพติศมาและนักบุญองค์อื่น ๆ ทางตะวันตกองค์ประกอบของภาพวิวัฒนาการมาโดยตลอดจนกระทั่งถึงสมัยฟื้นฟูศิลปวิทยา และยังคงดำรงความสำคัญจนมาถึงปลายศิลปะบารอกที่เป็นภาพที่ลอยอยู่บนฟ้า

**ระเบียงภาพ**
ไฟล์:Bildhuggarkonst, Junius Bassus sarkofag, Nordisk familjebok.png|งานสร้างแทนของเดิมของโลงหินของจูนิอัส บาสซัส พร้อมด้วย Traditio Legis
ไฟล์:9818 - Milano - Sant'Ambrogio - Sarcofago di Stilicone - Foto Giovanni Dall'Orto 25-Apr-2007.jpg|รายละเอียดของโลงหินของคริสต์ศตวรรษที่ 4บาซิลิกาซานอัมโบรจิโอมิลาน, อิตาลี
ไฟล์:Lucca.San Frediana02.JPG|งานโมเสกแบบไบแซนไทน์ของคริสต์ศตวรรษที่ 11ด้านหน้าบาซิลิกาซานเฟรดิอาโน ลูคคา, อิตาลี
ไฟล์:Stift Innichen, Skulptur über dem Südportal.JPG|“พระคริสต์ผู้ยิ่งใหญ่”และสัญลักษณ์ของประกาศกทั้งสี่บนประตูด้านใต้ของอารามเบเนดิกตินอินนิเคน, ไทโรลใต้
ไฟล์:Vezelay Tympan11.jpg|“พระเยซูผู้ตัดสิน”แอบบีเวเซอเล, ฝรั่งเศส
ไฟล์:Conques - Abbatiale Sainte-Foy - Tympan 3.jpg|“พระเยซูผู้ตัดสิน”แอบบีแซ็งต์ฟัว, คองค์สฝรั่งเศส
ไฟล์:Chartres2006 092.jpg|“พระคริสต์ทรงพระสิริ”บนหน้าบันของมหาวิหารโนเทรอดามแห่งชาร์ทร์ฝรั่งเศส
ไฟล์:Bern Muenster Portal.jpg|“พระคริสต์ทรงพระสิริ”ล้อมรอบด้วยอัครทูตกรอบตกแต่งประตูและการตัดสินครั้งสุดท้ายบนหน้าบันแบร์น, สวิตเซอร์แลนด์
ไฟล์:Fra Angelico 009.jpg|การพิพากษาครั้งสุดท้ายฟราอันเจลิโคค.ศ. 1425-ค.ศ. 1431
ไฟล์:Oberrheinischer Meister um 1240 001.jpg|หน้าต่างประดับกระจกสีพิพิธภัณฑ์ที่ไฟรบูร์กอิมไบรสเกาเยอรมนี

**อ้างอิง**

**ดูเพิ่ม **
 ศิลปะศาสนาคริสต์

**แหล่งข้อมูลอื่น**
http://commons.wikimedia.org/wiki/Majestas_Domini
*http://commons.wikimedia.org/wiki/Reliefs_of_Majestas_Domini- Christ in Majesty date=2007-02-21 - (Getty Museum,); Christ in Majesty, manuscript illumination, German, (Hildesheim), about 1170s - Christ in Majesty, with apocalypse details: chancelk painting, Kempley, Gloucestershire c.1120- Christ in Majesty: illumination in the Aberdeen Bestiary, late twelfth century- Definition of Deesis -- Includes photos of the Deesis in the Hagia Sophia.
หมวดหมู่:คำศัพท์ศาสนาคริสต์
หมวดหมู่:ศิลปะไบแซนไทน์
หมวดหมู่:ศิลปะเกี่ยวกับพระเยซู
หมวดหมู่:ศิลปะคริสเตียน
หมวดหมู่:สัญลักษณ์ในศาสนาคริสต์